钦定古今图书集成/明伦汇编/氏族典/第456卷 > 《凌迪知万姓统谱》 > 知庄子〈知音智〉
## 钦定古今图书集成/明伦汇编/氏族典/第456卷 > 《凌迪知万姓统谱》 > 知庄子〈知音智〉

按《左传》宣公十二年，“晋师救郑，荀林父将中军，先縠
佐之；士会将上军，郤克佐之；赵朔将下军，栾书佐之；
赵括、赵婴齐为中军大夫，巩朔、韩穿为上军大夫，荀
首、赵同为下军大夫，韩厥为司马。及河，闻郑既及楚
平，桓子欲还，彘子以中军佐济。知庄子曰：‘此师殆哉！
《周易》有之，在师之临曰：‘师出以律，否臧凶。执事顺成’’”
为臧，逆为否，众散为弱，川壅为泽，有律以如己也，故
曰“律。”否臧且律竭也。盈而以竭，夭且不整，所以“凶”也。
不行之谓临，有帅而不从，临孰甚焉？此之谓矣。果遇
必败，彘子尸之。虽免而归，必有大咎。〈庄子字季即荀首也〉